Informativni izračun plače lahko preverite preko brezplačnih spletnih kalkulatorjev. Ti vam omogočajo izračun bruto ali neto plače.
Razumeti je potrebno, da je takšen izračun neuraden in zgolj informativne narave. Z njim lahko lažje dobite vpogled v višino vaše plače. Za izračun potrebujete podatke o znesku bruto plače, povračilu potnih stroškov in malice ter številu vzdrževanih otrok.
S pomočjo spletnega kalkulatorja dobite informacije o znesku neto plače, prispevkih za pokojninsko in zdravstveno zavarovanje, prav tako pa se izračuna splošna davčna olajšava, olajšava za vzdrževane družinske člane, dohodninska osnova in akontacija dohodnine.
V kolikor vas zanimajo natančni podatki, se za uraden izračun obrnite na profesionalno računovodjo.